Patrik je najpametnije dijete na svijetu: 'To je baš veliki uspjeh'

DRUGA POBJEDA Patrik Čudić (8) opet je osvojio prvo mjesto na svjetskom prvenstvu iz ALOHA mentalne aritmetike

<p>Konkurencija je bila velika, no <strong>Patrika </strong>to nije obeshrabrilo. I prije puta je bio uvjeren u pobjedu. Njegov uspjeh izuzetno je velik! Ujedno je i pokazatelj da se uz talent i veliki rad može sve, poručila je <strong>Zvjezdana Budoš Mlinac</strong>, Patrikova trenerica u Alohi.</p><p><strong>POGLEDAJTE VIDEO: </strong></p><p>Osmogodišnji<strong> Patrik Čudić</strong> iz Zagreba pobjedom na svjetskom prvenstvu u mentalnoj aritmetici ALOHA ovaj vikend potvrdio je da je - najpametnije dijete na svijetu. Uz Patrika se natjecalo još 600 djece iz 18 zemalja, među kojima su i Rusija, te Kina i Indija, koje su poznate kao matematičke velesile.</p><h2>Četiri sekunde za zadatak </h2><p>Patrik je pobijedio u kategoriji Kids 3, a kako se navodi u priopćenju Prorsus komunikacija, osvojeno zlatno odličje znači da je u pet minuta, koliko traje natjecanje, ili manje, riješio svih sedamdeset zadataka, što znači da je Patrik za svaki zadatak imao na raspolaganju oko četiri sekunde!</p><p>Osmogodišnjak je nevjerojatne matematičke vještine pokazao već lani na svjetskome prvenstvu u Moskvi, a kako mu je bilo prvi put na tako velikome natjecanju, ispričao je ove zime za 24sata:</p><p>- Iskreno sam očekivao da ću pobijediti. Osjećao sam se fantastično, super. Bio sam jako sretan. Nisu nas prozivali, nego sam vidio svoje ime ispisano na ekranu. Oduševio sam se kad sam shvatio da sam prvi.</p><p>Mama <strong>Petra Čudić</strong> Patrika je na program ALOHA mentalne aritmetike upisala kao predškolca, prije dvije i pol godine. Bio je nemiran i program mu je jako pomogao.</p><p>- Kod Patrika se pomak vidio već nakon šest mjeseci. Fokus mu je dulje ostajao na jednoj stvari - kazala nam je tad Petra.</p><p>Program ALOHA u kojem se matematika vježba na abakusu, mentalno i uz pomoć ruku, u Hrvatskoj je prije nekoliko godina uvela dr. sc. <strong>Branka Novosel.</strong></p><h2>Naši učenici pokupili medalje </h2><p>Inače, ovaj srpanj bio je izuzetno uspješan za hrvatske učenike. Na 30. međunarodnoj biološkoj olimpijadi (IBO) u Szegedu u Mađarskoj koja je završila u nedjelju, među natjecateljima iz 75 zemalja naši učenici osvojili su dvije brončane medalje. Na Mediteranskom natjecanju mladih matematičara MYMC 2019., naš tim osvojio je brončane medalje. Broncu su naši mladi natjecatelji osvojili i na Međunarodnoj fizičkoj olimpijadi IPhO2019 u Tel Avivu prije deset dana.</p><p>Od srca im svima čestitamo!</p><p><strong>POGLEDAJTE VIDEO:</strong></p>